สอบถามหน่อยค่ะ ปจด.มาล่าสุดวันที่ 21 มิถุนายน 62 และกินยาคุมกำเนิดครั้งแรก ไม่เคยกินมาก่อน ระหว่างเดือน มีพสพ.วันที่ 29/6/62 และ 6/7/62 ไม่ได้ใส่ถุง หลั่งนอกค่ะ วันนี้มีอาการเลือดออกเหมือนประจำเดือนมา ทั้งๆที่นับวันรวมๆแล้ว เพิ่งจะ23วัน ปกติรอบเดือนมา 32-35 วันค่ะ แล้วยาคุมชนิด 21เม็ด เพิ่งหมดไปวันพฤหัสที่ผ่านมา อยากสอบถามว่าต้องเว้น7วัน หรือ กินต่อได้เลย ถ้าครั้งนี้เป็นเลือดประจำเดือน หรือคุณคิดว่าเปนผลของยาคุมเร่งให้ประตำเดือนมาไว
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ผลข้างเคียงของยาคุมที่เจอนั้นขึ้นอยู่กับยี่ห้อและปริมาณฮอร์โมนในยาคุมชนิดนั้นๆค่ะ สามารถเลือกได้ตามความเหมาะสม ขอแค่ให้กินสม่ำเสมอเพื่อให้ได้ประสิทธิภาพในการคุมกำเนิดส่วนใหญ่ยาคุมกำเนิดแบบแผงจะทำให้ประจำเดือนมาสม่ำเสมอมากขึ้น โดยหากรับประทานแบบ 21 เม็ด หลังครบ 21 เม็ด ประจำเดือนจะมาภายใน 7 วัน พอครบ 7 วันหลังรับประทานยาครั้งสุดท้ายก็ให้รับประทานยาคุมแผงต่อไปได้เลย ไม่ต้องรอให้ประจำเดือนหมดค่ะรอบเดือนปกติจะมาประมาณ 22-35 วัน ดังนั้นจากวันที่เล่ามา ก็อาจจะยังอยู่ในช่วงประจำเดือนปกติได้ค่ะ สังเกตอาการถ้ารับประทานยาคุมแล้ว ประจำเดือนไม่มาหรือมีเลือดออกกระปริดกระปรอยจากช่องคลอดระหว่างรอบเดือน ควรไปพบแพทย์